**ქ.ქუთაისის შპს სკოლა XXI საუკუნის დირექტორის ანგარიში 2021-2022 სასწავლო წელს სკოლაში გაწეული საქმიანობის შესახებ**

**ანგარიში**

**(ფინანსური საქმიანობისა შესახებ)**

მოგეხსენებათ, რომ 2020-2021 წლებში შექმნილი მდგომარეობის, კერძოდ პანდემიის გამო ბიზნეს სექტორმა განიცადა ცვლილებები. 2020 წლის ბოლოს დაგეგმილ 2021 წლის ბიუჯეტში მოგვიწია ცვლილებების შეტანა, რადგანაც მოსწავლეთა სწავლის საფასურის უზრუნველყოფა ხდებოდა შეფერებებით, შესაბამისად შემცირდა როგორც შემოსავალი ასევე ხარჯებიც.

2021 წელს მიღებულმა ერთობლივმა შემოსავალმა შადგინა 37081 ლარი, აქედან : მოსწალეთა ვაუჩერული დაფინანსება შეადგენს 16932,95 ლარს.

ქუთაისის მერიის მიერ სოც. დაუცველი ბავშვების სწავლის საფასურის ანაზღაურება შეადგენს 425,80 ლარს.

ქვეიჯარით გაცემული ფართის საიჯარო ქირა შედგენს 2387,25 ლარს

მოსწავლეთა სწავლის საფასური შემონატანები შეადგენს 17335 ლარს.

არსებული ბიუჯეტიდან თანხებს გახარჯვა მოხდა შემდეგნაირად: გადახდილი საიჯარო ქირა 18000 ლარი.

სამეურნეო და საკანცელარიო ხარჯი 1577 ლარი.

კომუნალური, ინტერნეტის და საიტის მომსახურების ხარჯი 1902 ლარი

თანამშრომელთა ხელფასებზე გახარჯული იქნა 14802.

ზემოთ აღნიშნული სამეურნეო ხარჯებიდან: ჩატარდა სხვადასხვა სარემონტო სამუშაოები .

ზოგადად ბოლო წლების განმავლობაში სკოლის ინფრასტრუქტურა გაუმჯობესდა, თუმცა სამუშაო კიდევ ბევრია. კერძოდ : დაიგო ლამინირებული იატაკები, გაკეთდა სათადარიგო გასასვლელი, სკოლის ეზოში სპორტულ მოედანზე დაიგო ხელოვნური მწვანე საფარი, შეკეთდა სკოლის სახურავი, გარემონტდა სკოლის პირველ სართუზე არსებული სველი წერტილი, ასევე გაკეთდა დამატებითი სველი წერტილი სკოლის მეორე სართულზე სამედიცინო კაბინეტთან, სკოლის ბიბლიოთეკაში დაემატა წიგნების თაროები. შეკეთდა კომპიუტერები და შეიცვალა 2 ვიდეო კამერა. შეძენილი იქნა უსაფრთხოებისათვის საჭირო ინვენტარი.

**ანგარიში**

**(სასწავლო პროცესის მიმდინარეობის შესახებ)**

წარმოგიდენთ სასწავლო პროცესის მიმდინარეობასთან დაკავშირებით 2021-2022 სასწავლო წლის ანგარიშს. 2021-2022 სასწავლო წელი მიმდინარეობდა სასკოლო სასწავლო გეგმის შესაბამისად. სასწავლო-სააღმზრდელო პროგრამები, რომელიც  დაგეგმილი იყო აღნიშნულ სასწავლო წელს, შესრულდა .შემუშავებულ იქნა შიდა სასკოლო პროექტები,  ეს პროექტები იყო როგორც საგნობრივი და ჯგუფური სახის, ასევე ინტეგრირებული. ასეთი სახის მუშაობამ გამოიწვია მოსწავლეებში მოტივაციის გაზრდა. სკოლა აქტიურად ჩაერთო სხვადასხვა ღონისძიებებში .შემუშავდა სასკოლო სასწავლო გეგმა მოსწავლის შესაძლებლობების, მიზნებისა და მიდრეკილებების გათვალისწინებით.სასკოლო სასწავლო გეგმა შეესაბამებოდა ეროვნულ სასწავლო გეგმას და გამომდინარეობდა ეროვნული სასწავლო გეგმის მიზნებიდან. ეროვნულ სასწავლო გეგმაში განხორციელებული ცვლილებები ასახულ იქნა სკოლის სასკოლო სასწავლო  გეგმაში. სასწავლო წელს აქტიურად მიმდინარებდა მონიტორინგი, გაკვეთილებზე დასწრება, საგანმანათლებლო პროცესის დიაგნოსტირება და სწავლების ხარისხის შეფასება.

მიმდინარე წელს ქ.ქუთაისის შპს სკოლა XXI საუკუნემ სასწავლო პროცესი დაიწყო 50 მოსწავლით,რის შედეგადაც დაკომპლექტდა 6 კლასი. სასწავლო წელი სკოლამ დაამთავრა 57 მოსწავლით. 2021-2022 სასწავლო წელი დაამთავრა 20 მოსწავლემ, მათგან სრული უმრავლესობა გახდა სტუდენტი.

სასწავლო პროცესი სკოლაში მიმდინარეობდა შეუფერხებლად დადგენილი კნონმდებლობის შესაბამისად.

მოსაწავლეებისთვის ცნობილი იყო სკოლაში ქცევის წესები და თუ რა შედეგები მოჰყვებოდა გაკვეთილის თვითნებურად გაცდენას ან სხვა დისციპლინურ გადაცდომას. მთელი სასწავლო წლის განმავლობაში მოსწავლეებს ჰქონდათ შესაძლებლობა მონაწილეობა მიეღოთ სხვადასხვა სასწავლო პროექტებსა და აქტივობებში.

სკოლაში მაღალია მოსწავლეთა უსაფრთხოების ხარისხი, კერძოდ, დილის 9 საათზე, მოსწავლეთა და თანამშრომელთა შემოსვლის შემდეგ იკეტება სკოლის კარი, რომელთანაც დგას მორიგე მასწავლებელი. სკოლის გარე და შიდა პერიმეტრზე დამონტაჟებულია 8 ვიდეოკამერა, სკოლას ჰყავს სკოლის უსაფრთხოებაზე პასუხისმგებელი პირი , ასევე წლის განმავლობაში შედგენილი იყო მასწავლებელთა მორიგეობის განრიგი, რის მეშვეობითაც ხორციელდებოდა სკოლაში მოსწავლეთა, მასწავლებელთა, შემოსული სტუმრებისა და პერსონალის უსაფრთხოების დაცვა. სასწავლო წლის დასაწყისში კლასის დამრიგებლებს ჩაუტარდათ საინფორმაციო შეხვედრა, რომელზეც კიდევ ერთხელ გაეცნოთ ეროვნული სასწავლო გეგმით გათვალისწინებული მათი როგორც დამრიგებლის მოვალეობები, სადამრიგებლო კლასებთან მუშაობის წესები. მოსწავლეთა დასწრების კონტროლი ხორციელდებოდა კლასების დამრიგებლების მიერ. ასევე, დამრიგებლების მიერ მიმდინარეობდა მოსწავლეთა გაცდენების შესახებ ინფორმაციის მშობლებისათვის გაცნობა და მოსალოდნელი უარყოფითი შედეგების შესახებ ინფორმირება.

აღსანიშნავია, რომ სასწავლო წლის დასაწყისში მშობლებს შესაბამისი კლასის დამრიგებელმა გააცნო სასკოლო სასწავლო გეგმა, შინაგანაწესი, მოსწავლეთა შეფასების სისტემა და სხვა სასკოლო ცხოვრებისათვის მნიშვნელოვანი საკითხები. დამრიგებელი თითოეულ მშობელს  სისტემურად აწვდიდა ინფორმაციას შვილის მიღწევებზე და ყოფაქცევაზე. სასწავლო წლის II სემესტრში სკოლამ შეიძინა ელექტრონული ჟურნალი, რის მეშვეობითაც მშობლისთვის გამარტივდა შვილის აკადემიური მოსწრებისა და გაცდენების თვალყურის დევნება.

სააღმზრდელო პროგრამები, რომელიც შეიმუშავეს დამრიგებლებმა, ითვალისწინებდა მოსწავლეთა ინტერესებს.

აკადემიური შეფასებების გაუმჯობესების მიზნით სკოლაში გაკვეთილების დამთავრების შემდეგ ინიშნებოდა დამატებითი მეცადინეობები იმ მოსწავლეებისათვის, რომელთაც სჭირდებოდათ დახმარება ამა თუ იმ საგანში. აღნიშნულმა ქმედებებმა ხელი შეუწყო მოსწავლეთა ცოდნის გაღრმავებას და პასუხისმგებლობის ამაღლებას.

2021-2022 სასწავლო წელს სკოლაში ფუნქციონირებდა 5 საგნობრივი კათედრა:

      ქართული ენა და ლიტერატურის;

უცხოური ენების;

      საზოგადოებრივი მეცნიერებების და მათემატიკის;

საბუნებისმეტყველო მეცნიერებების;

      ფიზიკური და ესთეტიკური აღზრდის;

სასწავლო წლის დასაწყისშივე მოხდა კათედრის თავმჯდომარეების არჩევა. შემუშავებულ იქნა კათედრების მუშაობის გეგმა, გაკეთდა ყველა კათედრის ანალიზი, დაიგეგმა პრიორიტეტული მიმართულებები კათედრების მუშაობაში. შერჩეულ იქნა სახელმძღვანელოები და დამატებითი ლიტერატურა კათედრებისათვის. შეთანხმებულ იქნა შეფასების კომპონენტები კათედრების მიხედვით. შემუშავებულ იქნა ღონისძიებების ნუსხა, რომელიც კათედრის წევრებს წლის განმავლობაში უნდა განეხორციელებინათ. გამოიკვეთა შემდეგი პრიორიტეტეტული მიმართულებები:

  საგნობრივი ჯგუფში შემავალი საგნების სწავლების კოორდინაცია;

  ერთმანეთისათვის გამოცდილების გაზიარება;

  პროფესიული განვითარების გზების დასახვა;

  წარმატების წინაპირობის განსაზღვრა და პრობლემის გადაჭრის გზების ძიება.

წლის განმავლობაში ჩატარდება კათედრის სხდომები, განხორციელდება სხვადასხვა ღონისძიებები, პროექტები. კათედრები აქტიურად მუშაობენ სწავლების ხარისხის ამაღლებისათვის.

2021-2022 სასწავლო წელს მიმდინარეობდა სასწავლო პროცესის შიდა შეფასება -მონიტორინგი. სასწავლო პროცესის მონიტორინგის პროცესში ჩართულები იყვნენ სკოლის დირექტორი,დირექტორის მოადგილე(სასწავლო ნაწილის გამგე), ხარისხის მართვის მენეჯერი, საგნობრივი კათედრების თავმჯდომარეები.

შიდა შეფასება მიმართული იყო ძლიერი მხარეების შესანარჩუნებლად, სუსტი მხარეების და არსებული ხარვეზების აღმოსაფხვრელად და ტარდებოდა სწავლა/სწავლების ხარისხის უზრუნველყოფის, გაუმჯობესების და განვითარების მიზნით. მე-9 კლასი სკოლამ აირჩია საპილოტე კლასად ახალი მესამე თაობის ეროვნული სასწავლო გეგმის შესაბამისი საგნობრივი კურიკულუმების შედგენის მიზნით, თუმცა კომპლექსური დავალებების შესრულება სხვა კლასებშიც მიმდინარეობდა. შეფასებამ აჩვენა, რომ კათედრებზე გამოიკვეთა რამდენიმე პრობლემა: კათედრების რამდენიმე წევრს გაუჭირდა თემატური მატრიცების შექმნა, კომპლექსური დავალებების სრუქტურისა და მეთოდოლოგიის შემუშავება განმავიარებელი შეფასებების (უკუკავშირებები და სახეები) ეფექტური გამოყენება. მომავალი სასწავლო წლისათვის ვგეგმავთ აღნიშნული საკითხების გაუმჯობესებისათვის მექანიზმების შექმნას.

სკოლის მასწავლებლები ჩართულები არიან პროფესიული განვითარების სქემაში და ზრუნავენ თვითგანვითარებაზე. სკოლაც თავის მხრივ მაქსიმალურად ცდილობს შეუწყოს ხელი მასწავლებელთა პროფესიულ ზრდას და კვალიფიკაციის ამაღლებას. სკოლის მასწავლებლები ესწრებოდნენ სხვადასხვა სემინარებსა და ტრენინგებს, წელს სკოლას ჰყავდა 4 მოწვეული მასწავლებელი, ისინი დარეგისტრირდნენ მასწავლებლის საგნისა და პროფესიული უნარების გამოცდებზე. ორმა მათგანმა (ნატო გვენეტაძემ და ხატია ახალაძემ) მოიპოვეს წამყვანი მასწავლებლის სტატუსი, ერთმა მოწვეულმა მასწავლებელმა დაამტკიცა საგნის კომპეტენცია და ამჟამად გადის აკაკი წერეთლის სახელობის სახელმწიფო უნივერსიტეტში მასწავლებელთა გადამზადების 60 კრედიტიან პროგრამას. საგან მუსიკის მოწვეულ მასწავლებელს ნატო რევიშვილს ჩაენაცვლა წამყვანი მასწავლებლის სტატუსის მქონე პედაგოგი ადა ბზიკაძე.

2021-2022 სასწავლო წლის სამოქმედო გეგმის თანახმად ქვემოთ ჩამოთვლილია ის აქტივობები, რომლებიც შესრულდა ან არ შესრულდა მიმდინარე სასწავლო წელს:

1.სკოლამ შეიძინა ელექტრონული ჟურნალი

2.შეიცვალა ვებ გვერდი

3.მოხდა საგანმანათლებლო პროგრამების კომპონენტების დახვეწა(კურიკულუმი, მატრიცა, კომპლექსური დავალებები) საპილოტედ არჩეული იქნა მე-9 კლასი.

4.სკოლა ჩაერთო სოციალურ პროექტში. (სოციალურად დაუცველი ბავშვების განათლების ამაღლების პროგრამა)

5.პერსონალის ხარისხობრივი გაუმჯობესება.

6. დამონტაჟდა სათადარიგო გასასვლელი, კიბით.

7. დაიგო ლამინირებული იატაკი სკოლის ფოიეში.

8.სპორტულ მოედანზე დაიგო მწვანე საფარი, თუმცა მომავალი სასწავლო წლისთვის იგეგმება სპორტული მოედნის ესთეტიკურად კიდევ უფრო დახვეწა.

9. მოხდა ნაწილობრივ სველი წერტილების გარემონტება.

10.სკოლის ბიბლიოთეკა შეივსო ახალი წიგნადი ფონდით, შეიქმნა ელექტრონული კატალოგი და ელექტრონული ბიბლიოთეკა. (bibliocat.ge)

11. საბუნებისმეტყველო ლაბორატორიაში შევიძინეთ რეაქტივები ცდებისათვის.

12. სკოლას გააჩნია სამედიცინო კაბინეტი სათანადო ინვენტარით, თუმცა ვერ მოხერხდა სკოლაში ექიმის მოწვევა, ამიტომ სკოლას ჰყავს ექთანი.

13. სკოლაში სისტემატურად ივსება სანიტარულ-ჰიგიენური საშუალებები

14. საჭიროებისამებრ ივსება საკანცელარიო მარაგები.

15. პროფორიენტაციის მიმართულებით მოეწყო ვიზიტები შპს „იმერში „, ვანის არქეოლოგიურ მუზეომში, სკოლაში სტუმრად გვყავდა მოწვეული მიკროსაფინანსო ორგანიზაცია „ კრისტალის“ მენეჯერი ქალბატონი მედეა ჩუხუა,

ბიოლოგიის გაკვეთილზე მასწავლებელმა თამარ გვასალიამ ონლაინ ჩართვით მოიწვია კარდიოლოგი ქალბატონი ნინო ჩოგოვაძე, რომელმაც ისაუბრა გულ-სისხლძარღვთა დაავადებების შესახებ.

16. სკოლა აღიჭურვა ხანძარსაწინააღმდეგო საჭირო დამატებითი ინვენტარით.

17. გამოიცვალა 2 სამეთვალყურეო კამერა.

ზემოთ აღნიშნულიდან გამომდინარე 2021-2022 სასწვლო წლის მუშაობა შეფასდა დამაკმაყოფილებლად.